《和普守勾士良辅元大夫见寄二首 其一》
宋代·冯山

相知思命驾，见教每书绅。咫尺去无路，奋飞嗟此身。

贪廉虽异操，出处幸为邻。肯笑刘郎病，前头万木春。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。